Author: puskar
Last saved by: agenda0
Company: Úrad vlády Slovenskej republiky

Úrad vlády SR						 Na rokovanie vlády SR
Sekcia hospodárskej politiky					 dňa  3. 4.2002
									 k číslu: 2206/2002
									 k bodu: 5

Stanovisko

k návrhu Štatútu Intervenčnej poľnohospodárskej agentúry SR

	Materiál  predkladá  minister  pôdohospodárstva  na  základe   zákona  NR SR 
č. 491/2001 Z.z. o organizovaní trhu s vybranými poľnohospodárskymi výrobkami.

	Podľa § 2 ods. 4 cit. zákona sa predkladá vláde SR na schválenie návrh štatútu, v ktorom sa v nadväznosti na ustanovenia zákona ustanovujú podrobnosti o činnosti a organizačnej štruktúre agentúry. Materiál korešponduje   s   pripraveným   Návrhom   výrobkov   podliehajúcich   organizovaniu a podpore trhu  a Návrhom zásad organizovania a podpory trhu s vybranými poľnohospodárskymi výrobkami v roku 2002. 

Súčasťou štatútu je priložený organizačný poriadok agentúry. Nosnými odbornými orgánmi agentúry sú komoditné rady pre jednotlivé druhy poľnohospodárskych výrobkov s  previazanosťou na regionálne komoditné rady. Hlavnými  odbornými vnútroorganizačnými útvarmi agentúry sú odbory pre reguláciu trhu s rastlinnými komoditami, pre reguláciu trhu so živočíšnymi komoditami a samo-statný agrárno-marketingový odbor.

V predloženom prepracovanom novom znení materiálu sú dodatočne premietnuté pripomienky podpredsedu vlády SR pre legislatívu, MZV SR a po dvoj-strannom rokovaní (19.2.2002) upravené pripomienky PÚ SR. 

Intervenčná  poľnohospodárska  agentúra  SR   v  predvstupovom  období  SR 
do EÚ  nahradzuje zrušený Štátny fond trhovej regulácie. Je účelovou príspevkovou organizáciou v rámci rozpočtovej kapitoly MP SR. V žiadúcej miere napĺňa požiadavky aproxomácie pôsobenia analogických organizácií na reguláciu agropotravinárskeho trhu v krajinách EÚ.

Odporúčame vláde SR schváliť navrhnuté uznesenie vlády.

Bratislava 28.3.2002